Dan online - Kultura: Za zaštitu kulturnih dobara - 2020-10-26\nKultura MINISTARSTVO KULTURE RASPISALO KONKURS Za zaštitu kulturnih dobara\nMinistarstvo kulture poziva sve zainteresovane da podnesu prijave na Konkurs za dodjelu sredstava za projekte Programa zaštite i očuvanja kulturnih dobara Crne Gore u 2021. godini. Prijave mogu podnijeti državni organi i organi lokalne samouprave, javne ustanove iz oblasti kulturne baštine, kao i druga pravna lica, kao i vlasnici, odnosno držaoci kulturnog dobra, u skladu sa zakonom. Prioritetni izazovi u kulturnoj baštini proističu iz obaveze ostvarivanja javnog interesa u ovoj oblasti kroz zaštitu i očuvanje kulturnih dobara i ravnomjerni razvoj kulture na teritoriji cijele Crne Gore.\nKonkursom se mogu finansirati projekti čije aktivnosti će biti realizovane najkasnije do kraja novembra 2021. godine. Prijavu sa potrebnom dokumentacijom, uključujući i CD treba poslati isključivo poštom, preporučenom pošiljkom, na adresu: Ministarstvo kulture, Ul. Njegoševa, 81250 Cetinje, sa napomenom: „Ne otvarati”.